b'\n_START_ARTICLE_\nCasa Rectoral de Santa Maria de la Geltr\xc3\xba\n_START_SECTION_\nDescripci\xc3\xb3\n_START_PARAGRAPH_\nEs tracta d\'un edifici entre mitgeres amb dos fa\xc3\xa7anes al carrer, organitzat partint de la "sala" a la planta principal de l\'habitatge i de les depend\xc3\xa8ncies de serveis a la planta baixa._NEWLINE_La casa compta amb planta baixa i planta pis amb part de planta golfa. La coberta \xc3\xa9s a dues vessants amb careners paral\xc2\xb7lels al carrer i a diferent al\xc3\xa7ada. A la planta principal hi ha un petit terrat. Pres\xc3\xa8ncia d\'arcs diafragma apuntats de pedra al vest\xc3\xadbul i sala lateral esquerra de la planta baixa. L\'embigat de la "sala" \xc3\xa9s vist i sobreal\xc3\xa7at respecte a la resta de depend\xc3\xa8ncies de la planta principal._NEWLINE_Pel que fa al sistema constructiu, les parets de c\xc3\xa0rrega s\xc3\xb3n de paredat i t\xc3\xa0pia, el forjat \xc3\xa9s de bigues de fusta i llates vistes. La coberta \xc3\xa9s de teula \xc3\xa0rab._NEWLINE_El portal d\'entrada \xc3\xa9s d\'arc de mig punt adovellat sota un balc\xc3\xb3 petit de poca volada i d\'obertura amb llinda. Les finestres s\xc3\xb3n amb llinda. A la fa\xc3\xa7ana del carrer dels Terrissaires trobem un r\xc3\xa0fec i tres g\xc3\xa0rgoles de pedra sense ornamentaci\xc3\xb3.'